સાડી સાથે શર્ટ-બ્લાઉઝ પહેરવા માટે એક ચૉઇસ જોઈએ અથવા તો એમ કહી શકાય કે જે સ્ત્રીને કંઈક હટકે પહેરવાનો શોખ હોય તે શર્ટ-બ્લાઉઝ પહેરી શકે. શર્ટ -બ્લાઉઝ પહેરવા માટે ચોક્કસ કલર-કૉમ્બિનેશનની જરૂર નથી હોતી. સાડી જે કલરની હોય એનાથી એકદમ કૉન્ટ્રાસ્ટ કલરનું શર્ટ-બ્લાઉઝ પહેરી શકાય. જેમ કે પિન્ક અને પર્પલ કલરની સાડી હોય તો એની સાથે વાઇટ કલરનું શર્ટ-બ્લાઉઝ પહેરી શકાય અથવા તો પર્પલ કલરનું શર્ટ-બ્લાઉઝ પહેરી શકાય. શર્ટ-બ્લાઉઝમાં કૉલર હોવો જરૂરી છે અને આગળ બટન પણ હોવાં જોઈએ. શર્ટ-બ્લાઉઝ કેટલું લૂઝ હોવું જોઈએ એ પર્સનલ ચૉઇસ છે અને તમારા શરીરનો બાંધો કેવો છે એના પર પણ આધાર રાખે છે. જો તમે બ્લૅક કલરની સાડી પહેરવાના હો તો એની સાથે ઑરેન્જ કલરનું શર્ટ-બ્લાઉઝ પહેરી શકાય.